27 noyabr kuni Alisher Navoiy nomidagi Davlat Akademik katta teatrida «PROlogue-2018» Xalqaro kinofestivali o‘tkazilishi munosabati bilan, teatr atrofidagi qator ko‘chalar transport vositalari harakati uchun soat 17.00dan 20.00gacha vaqtinchalik berk bo‘ladi. Poytaxt IIBB xabariga ko‘ra, ushbu ko‘chalar:    Islom Karimov ko‘chasi – Sharof Rashidov ko‘chasidan Taras Shevchenko ko‘chasigacha;  Buyuk Turon ko‘chasi – Matbuotchilar ko‘chasidan Islom Karimov ko‘chasigacha;  Zarafshon ko‘chasi – Matbuotchilar ko‘chasidan Islom Karimov ko‘chasigacha;  Buxoro ko‘chasi – Zarafshon ko‘chasidan Amir Temur ko‘chasigacha. «Vaqtinchalik noqulayliklar uchun uzr so‘raymiz», - deyiladi xabarda.